
 5. నా దేశపు గోవుల వెంట ఎవడు నియుక్తుడు అయినాడు? ఏమి ! ఆ గోవులకు రక్షకుడు లేడా ? నా దేశముపై దండెత్తిన వాడు నశింపవలెను. అగ్ని మా కోరికలను ఎరుగును. అగ్ని మా పశువుల వద్దకు చేరవలెను.

 6. ప్రాణులకు స్వామి, జనులకు ఆవాస భూతుడగు అగ్నిని శత్రువులు మర్త్యుల మధ్యదాచి ఉంచెదరు. అత్రిగోత్రోత్పన్న వృశుని స్తోత్రము అగ్నిని విముక్తుని చేయును. నిందకులు నిందనీయులు కావలెను. "నిందితారో నిన్ద్యాసోభవంతు"

 7. అగ్నీ ! శునఃశేష ఋషి నిన్ను స్తుతించగా అత్యంత వృద్ధుడగు ఆ ఋషిని సహస్ర యూపమునుండి విముక్తుని చేసినావు. హోతవు, విద్వాంసుడవగు అగ్నీ ! నీవు ఈ వేదిమీద అవతరించుము. మమ్ము సకల పాశములనుండి విముక్తులను చేయుము.

 8. అగ్నీ ! నీవు క్రోధించినపుడు మాకు దూరముగా ఉందువని దేవతల వ్రతపాలకుడగు ఇంద్రుడు మాతో చెప్పినాడు. అతడు విద్వాంసుడు. అతడు నిన్ను దర్శించినాడు. అతని ద్వారా అనుశిష్టులమయి మేము నీవద్దకు రాగలము.

 9. అగ్ని మహా తేజస్సంపన్నుడయి విచిత్రముగ ప్రజ్వరిల్లును. అగ్ని తన మహిమతో సకల పదార్థములను ప్రకాశింప చేయును. అగ్ని ప్రవద్దుడయి ఆసురీమాయను పరాభూతము చేయును. రాక్షసులను నష్టపరచుటకు అగ్ని తన ఉధృత జ్వాలను తీక్ష్ణము చేయును.

 10. శబ్దాయమాన అగ్నిజ్వాల తీక్ష్ణ ఆయుధమువలె రాక్షసులను నష్టపరచుటకు ద్యులోకమున ఉద్భవించును. ఉత్సాహవంతుడగు అగ్నిక్రోధమున జాజ్వల్యమానుడై రాక్షసులను పీడించును. బాధలు కలిగించు అసురసేన అగ్నిని బాధింపజాలదు.

 11. బహుభావప్రాప్తుడవగు అగ్నీ ! మేము నీ స్తోతలము. ధీరుడు, కర్మ కుశలుడగువాడు చక్కని రథమును నిర్మించిన రీతి మేము నీ కొఱకుగాను ఈ స్తోత్రమును రచించినాము. నీవు మా ఈ స్తోత్రమును గ్రహించినచో మాకు బహు వ్యాప్త జయ లాభము కలుగును.

 12. బహుజ్వాలావశిష్టుడు. అభీష్టవర్షి. వర్థమానుడగు అగ్ని శత్రువుల ధనమును సమస్తమును గ్రహించును. దేవతల అగ్నితో చెప్పినదేమనగా యజ్ఞము చేయువారలకు, హవ్యములు ఇచ్చువారలకు సుఖములు ప్రసాదించుము.

   మూడవ సూక్తము 

 ఋషి - ఆత్రేయుడగు వసుశ్రుతుడు దేవత - అగ్ని, ఛందస్సు - త్రిష్టుప్.

 1. అగ్నీ ! నీవు ఉద్భవించగనే అంధకార నివారక వరుణుడవు అగుదువు. సమిద్దుడవయి హితకారక మిత్రుడవు అగుదువు. సమస్త దేవగణములు నిన్నే అనుసరింతురు.

 బలపుత్రా ! అగ్నీ ! నీవు హవ్యదాత యజమానికి ఇంద్రుడవు.

 2. అగ్నీ ! నీవు కన్యల విషయమున సర్వనియామక ఆర్యమవు. హవ్యవాహన అగ్నీ ! నీవు వైశ్వానరుడను గుప్తనామము కలవాడవు. నీవ దంపతులను ఏక మనస్కులను చేసినపుడు వారు నిన్ను బంధువునువలె గవ్యమున సిక్తము చేయుదురు "సమనసా కృణోషి."

 3. అగ్నీ ! నీ ఆశ్రయమునకుగాను మరుద్గణములు అంతరిక్షమును మార్జన సేతురు. రుద్రా ! నీ కొఱకు విద్యుల్లక్షణ, అతివిచిత్ర, మనోహర, అగమ్య విష్ణుపదము ఏర్పడినది. ఆ పదము ద్వారా నీవు ఉదకము యొక్క గుహ్యనామమును పాలించుము.

 4. అగ్నీ ! నీ సమృద్ధి ద్వారా ఇంద్రాది దేవగణములు దర్శనీయులు అగుచున్నారు. దేవగణములు నీ విషయమున అత్యంత ప్రేమ కలిగి అమృతమును స్పృశింతురు. ఋత్విక్కులు యజమాని కొఱకు హవ్య వితరణ చేయుచు హోత అగ్నికి పరిచర్యలు చేసెదరు.

 5. అగ్నీ ! నిన్ను మించిన మిత్రుడు అన్యుడు ఉండడు. యజ్ఞకారి ఉండడు. పురాతనుడు ఉండడు. భవిష్యత్కాలమున కూడ నిన్నుమించిన స్తుతియోగ్యుడు ఉండడు. నీవు ఏ ఋత్విక్కులనకు అతిథివి అగుదువో అతడు యజ్ఞము ద్వారా మానవ శత్రువులను నష్టపరచును.

 6. అగ్నీ ! మేము నీ రక్షణమున శత్రువులను పీడింతుము. మేము ధనాభిలషులము. హవ్యము సమర్పించి నిన్ను వర్థిల్లసేతుము. మాకు యజ్ఞమున బలము యుద్ధమున జయము లభించవలెను. మాకు ధనము సహితముగా పుత్రలాభము కలుగవలెను.

 7. అగ్నీ ! మా విషయమున అపరాధము లేక పాపము చేసినవానిని పాపిని చేయుము. విద్వాంసుడవగు అగ్నీ ! మా విషయమున అపరాధముచేసి బాధించిన వానిని పాపకర్మలద్వారా బాధించిన వారిని నష్టపరచుము.

 8. అగ్నీ ! పురాతన యజమానులు నిన్ను దేవదూతను చేసి ఉషఃకాలము యజ్ఞములు చేసినారు. నీవు హవ్యములు గ్రహింతువు. ద్యుతిమంతుడవగుదువు. మానవుల ద్వారా సమిద్దుడవయి సాగుదువు. 

 9. బలపుత్రా ! అగ్నీ ! నీవు పితరుడువు. నీ కొఱకు హవ్యము వహించిన విద్వాంసుడగు పుత్రుని నీవు దరి చేర్చెదవు. పాపములనుండి అతనిని దూరము చేసెదవు.

 విద్వాన్ అగ్నీ ! నీవు మమ్ము ఎప్పుడు చూచెదవు? ఎప్పుడు మమ్ము సన్మార్గమునకు ప్రేరేపింతువు?

 10. అగ్నీ ! నీవు నివాసప్రదుడవు. పాలకుడవు. నీ నామమునకు నమస్కరించి సమర్పించిన హవిని నీవు స్వీకరింతువు. అందువలన యజమాని పుత్రవంతుడగును. యజమాని అందించు మరింత హవిని అభిలషించువాడును. వర్ధమానుడును అగు అగ్ని బలయుక్తుడయి సుఖములను ప్రసాదించవలెను.

 11. అగ్నీ ! నీవు స్వామివి. యువతముడవు. నీవు స్తోతలను అనుగ్రహింతువు. వారి దురితములను దూరము సేతువు. వారికి తస్కరగణములు అగుపించును. తెలియరాని శత్రుభూత మానవులు మాకు దూరము అగుదురు.

 12. అగ్నీ ! ఈ స్తోమము నీకు అభిముఖమై సాగును. నివాసప్రదుడగు అగ్నిముందు మేము యాచింతుము. మా అపరాధములు ఉచ్ఛరింతుము. అగ్ని మా స్తుతుల ద్వారా వర్థిల్లవలెను. మమ్ము నిందకుల, అపరాధకుల చేతికి వప్పగించరాదు.

   నాలుగవ సూక్తము 

 ఋషి - ఆత్రేయుడగు వసుశ్రుతుడు దేవత - అగ్ని, ఛందస్సు - త్రిష్టుప్.

 1. అగ్నీ ! నీవు ధనములకు స్వామివి. మేము నిన్ను యజ్ఞమున స్తుతింతుము. మేము ధనభిలాషులము. నీ అనుకూలత వలన మేము అన్నవంతులము అగుదుము. మానవసేనను పరాభవింతుము.

 2. అగ్నీ ! నీవు హవ్యవాహకుడవు. మమ్ము పాలించువాడవు. నీవు మాకు సర్వవ్యాప్త దీప్యమానుడవయి దర్శనీయుడవగుము. నీవు శుభంకరమగు గార్హపత్య అన్నమును చక్కగా ప్రకాశింప చేయుము. ప్రదానము చేయుము. మాకు బృహత్ పరిమాణమున అన్నము ప్రసాదించుము.

 3. అగ్ని మానవులకు స్వామి. మేధావి. పరిశుద్ధుడు. ఇతరులను పరిశుద్ధులను చేయువాడు. ఘృతపుష్టుడు. హోమనిష్పాదకుడు. సర్వవిదుడు. ఋత్విక్కులారా ! అట్టి అగ్నిని సేవించుడు.

 అగ్ని దేవతలనుండి సంగ్రహించిన ధనమును మాకు సమభక్తము చేయును.

 4. అగ్నీ ! వేదభూమి ఇళాసమానుడయి ప్రతియుక్తుడవగుము. సూర్యరశ్ని ద్వారా దేదీప్యమానుడవయి స్తుతిని స్వీకరించుము.

 జాతవేదా ! మేము సమర్పించు సమిధలను స్వీకరింపుము. హవ్య భోజనమునకు దేవతలను ఆహ్వానింపుము. హవ్యములను వహింపుము.

 5. అగ్నీ ! నీవు పర్యాప్తుడవు. దాన్తమనస్కుడవు. గృహాగత అతిథివలె పూజనీయుడవు. మేము చేయు యజ్ఞమునకు విచ్చేయుము.

 విద్వాన్ అగ్నీ ! నీవు సమస్త శత్రువులను నష్టపరచుము. శత్రుచారణుల ధనమును అపహరించుము.

 6. అగ్నీ ! నీవు యాజమానాది రూప పుత్రులకు అన్నదానము చేసెదవు. ఆయుధము ద్వారా దస్యులను వధింతువు. నీవు దేవతలను ఏ కారణమున తృప్తినొందింతువో అదే కారణమున మమ్ము సంగ్రామమున రక్షింపుము.

 7. అగ్నీ ! మేము శస్త్రద్వారా నీ పరిచర్య చేయుదుము. మేము హవ్యముల ద్వారా నీపరిచర్య చేయుదుము.

 శోధక కళ్యాణ కర దీప్తి విశిష్ట అగ్నీ ! నీవు మాకు అందరకు వరణీయమగు ధనమును ప్రసాదించుము. మాకు సమస్త ధనములను సమకూర్చుము.

 8. అగ్నీ ! మా యజ్ఞమును స్వీకరింపుము. బలపుత్రా ! క్షితిజాది త్రిస్థానములందుండు అగ్నీ ! మా హవ్యములను స్వీకరింపుము. మేము దేవతల నడుమ సన్మార్గగాములము అగుదుము. నీవు మమ్ము వాచికాది భేదమున మూడు ప్రకారముల సర్వ వరణీయ సుఖముల ద్వారాగాని త్రితల విశిష్ట గృహముద్వారాగాని రక్షింపుము.

 9. జాతవేదా ! నావికుడు నౌకద్వారా నదిని దాటించినట్లు నీవు మమ్ము సమస్త దుస్సహ దురితములనుండి దాటించుము.

 అగ్నీ ! అత్రివలె మా స్తోత్రములద్వారా స్తుతుడవయి మా శరీర రక్షకుడవయి కరుణింపుము.

 10. అగ్నీ ! మేము మర్త్యులము. నీవు అమరుడవు. మేము స్తుతులు నిండిన గుండెతో స్తవించి నిన్ను మరల మరల ఆహ్వానింతుము.

 జాతవేదా ! మాకు సంతానము ప్రసాదించుము. మేము సంతతులద్వారా అవిచ్చిన్న అమరత్వము పొందగలము.

 11. జాతవేదా అగ్నీ ! నీవు సుకర్మకృత యజమాని విషయమున సుఖకరముగ అనుగ్రహించినవాడు అశ్వయుక్తుడు, పుత్రయుక్తుడు, వీర్యయుక్తుడు, గోయుక్తుడయి అక్షయ ధనలాభము గలవాడు అగును.

   అయిదవ సూక్తము 

ఋషి - ఆత్రేయుడగు వసుశ్రుతుడు దేవత - వేరు వేరు నామములుగల అగ్ని, ఛందస్సు - గాయత్రి.

 1. ఋత్విక్కులారా ! జాతవేద, దీప్తిమాన్, సుసమిద్ధనామ అగ్నిని సమృద్ధ ఘృతమున హవనము చేయుడు.

 2. నరాశంస నామక అగ్ని ఈ యజ్ఞమును ప్రదీప్తము చేయవలెను. నరాశంసుడు అహింసనీయుడు, మేధావి, హస్తవిసిష్టుడగును.

 3. అగ్నీ ! నీవు స్తుతుడవగుము. మమ్ము రక్షించుటకుగాను విచిత్రము, ప్రియమగు రథము ద్వారా ఇంద్రుని ఈ యజ్ఞమునకు తీసికొని రమ్ము.

 4. బర్హీ ! నీవు కంబళివలె మృదు భావమున విస్తరింపుము. స్తోతలు నిన్ను స్తుతింతురు. దీప్తిమాన్ ! మా కొఱకు ధనప్రదుడవగుము.

 5. సుగమన సాధకమగు యజ్ఞద్వారపు అభిమాన దేవేరులారా ! మీరందరు విముక్తులగుడు. మమ్ము రక్షించుటకుగాను ఈ యజ్ఞమున సుసంపన్నము చేయుడు.

 6. సురూప, అన్నవర్ధయిత్రి, మహతీ, యజ్ఞనిర్మాత్రి రాత్రి మఱియు ఉషను మేము స్తుతింతుము.

 7. అగ్ని ఆదిత్య సముద్భూత హోతృద్వయమా ! మీరు ఉభయులు స్తుతులయి వాయు పథమున పయనింతురు. మా యజమానుల ఈ యజ్ఞమునకు విచ్చేయుడు.

 8. ఇళ సరస్వతి మహినామ దేవేరులు సుఖములను సృష్టించవలెను. హింసాశూన్యులయి మా యజమానుల ఈ యజ్ఞమునకు విచ్చేయుడు.

 9. త్వష్టదేవా ! నీవు సుఖకరుడవగుము. ఈ యజ్ఞమునకు విచ్చేయుము. నీవు పోషక రూపమున వ్యాప్తుడవు. సమస్త యజ్ఞములందును నీవు మమ్ము ఉత్కృష్ట రూపమున రక్షింపుము.

 10. వనస్పతీ ! నీవు ఏ స్థానమున దేవతల గుప్తనామములు ఎరుగుదువో ఆ స్థానమున హవ్యమును ప్రేరేపింపుము.

 11. ఈ హవ్యము అగ్ని వరుణులకు స్వాహారూపమున సమర్పించుచున్నాము. ఇంద్రమరుత్తులకు స్వాహారూపమున సమర్పించుచున్నాము.

   ఆరవ సూక్తము 

  ఋషి - వసుశ్రుతుడు, దేవత - అగ్ని, ఛందస్సు - పంక్తి 

 1. అగ్ని నివాసప్రదుడు. ఎల్లరకు గృహమువలె ఆశ్రయ భూతుడు గోవులు, శీఘ్రగామి అశ్వము. హవ్యములు అందించు యజమానులు అగ్నిని ప్రసన్నుని చేయుదురు. అట్టి అగ్నిని మేము స్తుతింతుము.

 అగ్నీ స్తోతల కొఱకు అన్నము సముపార్జించుము. "ఇషం స్తోతృభ్య ఆభర"

 2. అగ్ని నివాసప్రదరూపమున స్తుతుడగును. అతనివద్దకు హోమార్ధము గోవులు, శీఘ్రగాములగు అశ్వములు, సత్కులోత్పన్న మేధావులు సమాగతులగుదురు. "ఇషం స్తోతృభ్య ఆభర" స్తోతలకు అన్నము సముపార్జించుము.

 5. naa deshapu govula venta evadu niyuktudu ayinadu? emi ! aa govulaku rakshakudu leda ? naa desamupai dandettina vaadu nasimpavalenu. agni maa korikalanu erugunu. agni maa pasuvula vaddaku cheravalenu.

 6. praanulaku swami, janulaku aavasa bhoothudagu agnini satruvulu martyula madhyadachi unchedaru. atrigotrotmanna vrushuni stotramu agnini vimuktuni cheyunu. nindakulu nindaneeyulu kaavalenu. "ninditaaro nindyaasobhavantu"

 7. agney ! sunahsesha rushi ninnu stutinchagaa atyanta vruddhudagu aa rushini sahasra yoopamunundi vimuktuni chesinavu. hotavu, vidvaamsudavagu agney ! neevu ee vedimeeda avatarinchumu. mammu sakala paasamulanundi vimuktulanu cheyumu.

 8. agney ! neevu krodhinchinapudu maaku dooramugaa unduvani devatala vratapaalakudagu indrudu maatho cheppinaadu. atadu vidvaamsudu. atadu ninnu darsinchinaadu. athani dwara anushishtulamayi memu neevaddaku ragalamu.

 9. agni mahaa tejassampannudayi vichitramuga prajvarillunu. agni tana mahimatho sakala padaarthamulanu prakaasimpa cheyunu. agni pravaddudayi aasureemaayanu paraabhootamu cheyunu. raakshasulanu nashtaparachutaku agni tana udhruta jwaalanu teekshnamu cheyunu.

 10. sabdaayamaana agnijwala teekshna aayudhamuvale raakshasulanu nashtaparachutaku dyulokamuna udbhavinchunu. utsaahavantudagu agnikrodhamuna jajwalyamanudai raakshasulanu peedinchunu. baadhalu kaliginchu asurasena agnini baadhimpajaaladu.

 11. bahubhaavapraaptudavagu agney ! memu nee stotalamu. dheerudu, karma kusaludaguvaadu chakkani rathamunu nirminchina reethi memu nee korugaanu ee stotramunu rachinchinaamu. neevu maa ee stotramunu grahinchinacho maaku bahu vyaapta jaya labhamu kalugunu.

 12. bahujwalavashishtudu. abhishtavarshi. vardhamaanudagu agni satruvula dhanamunu samastamunu grahinchunu. devatala agnitho cheppinademanagaa yagnamu cheyuvaaralaku, havyamulu ichuvaaralaku sukhamulu prasaadinchumu.

   moodava suuktamu 

 rushi - aatreyudagu vasushruthudu devata - agni, chhandassu - trishtup.

 1. agney ! neevu udbhavinchagane andhakaara nivaaraka varunudavu aguduvu. samiddudavayi hitakaaraka mitrudavu aguduvu. samasta devaganamulu ninne anusarinturu.

 balaputra ! agney ! neevu havyadaata yajamaniki indrudavu.

 2. agney ! neevu kanyala vishayamuna sarvaniyaamaka aaryamavu. havyavahana agney ! neevu vaishwaanarudanu guptanamamu kalavadavu. neeva dampatulanu eka manaskulanu chesinapudu vaaru ninnu bandhuvunuvale gavyamuna siktamu cheyuduru "samanasa krunoshi."

 3. agney ! nee aasrayamunakugaanu marudganamulu antarikshamunu maarjana seturu. rudra ! nee koru vidyullakshana, ativichitra, manohara, agamya vishnupadamu erpadinadi. aa padamu dwara neevu udakamu yokka guhyanamamunu paalinchumu.

 4. agney ! nee samruddhi dwara indraadi devaganamulu darsaneeyulu aguchunnaru. devaganamulu nee vishayamuna atyanta prema kaligi amrutamunu sprusinturu. rutvikkulu yajamani koru havya vitarana cheyuchu hotha agniki paricharyalu chesedaru.

 5. agney ! ninnu minchina mitrudu anyudu undadu. yagnakaari undadu. puraatanudu undadu. bhavishyatkaalamuna kuuda ninnuminchina stutiyogyudu undadu. neevu e rutvikkulanaku atithivi aguduvo atadu yagnamu dwara manava satruvulanu nashtaparachunu.

 6. agney ! memu nee rakshanamuna satruvulanu peedintumu. memu dhanabhilashulamu. havyamu samarpinchi ninnu vardhillasethumu. maaku yagnamuna balamu yuddhamuna jayamu labhinchavalenu. maaku dhanamu sahitamugaa putralaabhamu kalugavalenu.

 7. agney ! maa vishayamuna aparadhamu leka paapamu chesinavanini paapini cheyumu. vidvaamsudavagu agney ! maa vishayamuna aparadhamuchesi baadhinchina vaanini papakarmaladwara baadhinchina vaarini nashtaparachumu.

 8. agney ! puraatana yajamaanulu ninnu devadutanu chesi ushahkaalamu yagnamulu chesinaru. neevu havyamulu grahintuvu. dyutimantudavaguduvu. maanavula dwara samiddudavayi saaguduvu. 

 9. balaputra ! agney ! neevu pitaruduvu. nee koru havyamu vahinchina vidvaamsudagu putruni neevu dari cherchedavu. paapamulanundi atanini dooramu chesedavu.

 vidwan agney ! neevu mammu eppudu chuuchedavu? eppudu mammu sanmaargamunaku prerepintuvu?

 10. agney ! neevu nivaasapradudavu. palakudavu. nee naamamunaku namaskarinchi samarpinchina havini neevu sweekarinthuvu. anduvalana yajamani puthravanthudagunu. yajamani andinchu marinta havini abhilashinchuvaadunu. vardhamaanudunu agu agni balayuktudayi sukhamulanu prasaadinchavalenu.

 11. agney ! neevu swaamivi. yuvatamudavu. neevu stotalanu anugrahintuvu. vaari duritamulanu dooramu setuvu. vaariki taskaraganamulu agupinchunu. teliyaraani satrubhoota maanavulu maaku dooramu aguduru.

 12. agney ! ee stomamu neeku abhimukhamai saagunu. nivaasapradudagu agnimundu memu yaachintumu. maa aparaadhamulu uchcharintumu. agni maa stutula dwara vardhillavalenu. mammu nindakula, aparaadhakula chetiki vappagincharaadu.

   nalugava suuktamu 

 rushi - aatreyudagu vasushruthudu devata - agni, chhandassu - trishtup.

 1. agney ! neevu dhanamulaku swaamivi. memu ninnu yagnamuna stutintumu. memu dhanabhilashulamu. nee anukuulata valana memu annavantulamu agudumu. maanavasenanu paraabhavintumu.

 2. agney ! neevu havyavaahakuva. mammu paalinchuvaadavu. neevu maaku sarvavyaapta deepyamaanudavayi darsaneeyudavagumu. neevu subhankaramagu garhapatya annamunu chakkaga prakaasimpa cheyumu. pradaanamu cheyumu. maaku bruhat parimaanamuna annamu prasaadinchumu.

 3. agni maanavulaku swami. medhavi. parisuddhudu. itarulanu parisuddhulanu cheyuvaadu. ghrutapushtudu. homanishpaadakudu. sarvavidudu. rutvikkulara ! atti agnini sevinchudu.

 agni devatalanundi sangrahinchina dhanamunu maaku samabhaktamu cheyunu.

 4. agney ! vedabhoomi ilaasamaanudayi pratiyuktudavagumu. suuryarasni dwara deediipyamaanudavayi stutini sweekarinchumu.

 jataveda ! memu samarpinchu samidhalanu sweekarimpumu. havya bhojanamunaku devatalanu aahvaanimpumu. havyamulanu vahimpumu.

 5. agney ! neevu paryaaptudavu. daantamanaskudavu. gruhagata atithivale poojaneeyudavu. memu cheyu yagnamunaku vicheyumu.

 vidwan agney ! neevu samasta satruvulanu nashtaparachumu. satruchaaranula dhanamunu apaharinchumu.

 6. agney ! neevu yajamanadi roopa putrulaku annadaanamu chesedavu. aayudhamu dwara dasyulanu vadhintuvu. neevu devatalanu e kaaranamuna truptinondintuvo adhe kaaranamuna mammu sangraamamuna rakshimpumu.

 7. agney ! memu shastradwara nee paricharya cheyudumu. memu havyamula dwara neeparicharya cheyudumu.

 shodhaka kalyaana kara deepti visishta agney ! neevu maaku andaraku varaneeyamagu dhanamunu prasaadinchumu. maaku samasta dhanamulanu samakuurchumu.

 8. agney ! maa yagnamunu sweekarimpumu. balaputra ! kshitijaadi tristhaanamulandundu agney ! maa havyamulanu sweekarimpumu. memu devatala naduma sanmaargagaamulamu agudumu. neevu mammu vachikadi bhedamuna moodu prakaaramula sarva varaneeya sukhamula dwaaraagaani tritala visishta gruhamudvaaraagaani rakshimpumu.

 9. jataveda ! navikudu naukadwara nadini daatinchinatlu neevu mammu samasta dussaha duritamulanundi daatinchumu.

 agney ! atrivale maa stotramuladwara stutudavayi maa sareera rakshakudavayi karunimpumu.

 10. agney ! memu martyulamu. neevu amarudavu. memu stutulu nindina gundetho stavinchi ninnu marala marala aahvaanintumu.

 jataveda ! maaku santaanamu prasaadinchumu. memu santatuladwara avichinna amaratvamu pondagalamu.

 11. jataveda agney ! neevu sukarmakruta yajamani vishayamuna sukhakaramuga anugrahinchinavaadu ashwayukthudu, putrayuktudu, veeryayuktudu, goyuktudayi akshaya dhanalabhamu galavaadu agunu.

   ayidava suuktamu 

rushi - aatreyudagu vasushruthudu devata - vaeru vaeru naamamulugala agni, chhandassu - gayatri.

 1. rutvikkulara ! jaataveda, deeptiman, susamiddhanama agnini samruddha ghrutamuna havanamu cheyudu.

 2. narasamsa naamaka agni ee yagnamunu pradeeptamu cheyavalenu. narasamsudu ahimsaneeyudu, medhavi, hastavisishtudagunu.

 3. agney ! neevu stutudavagumu. mammu rakshinchutakugaanu vichitramu, priyamagu rathamu dwara indruni ee yagnamunaku teesikoni rammu.

 4. barhi ! neevu kambalivale mrudu bhavamuna vistarimpumu. stotalu ninnu stutinturu. deeptiman ! maa koru dhanapradudavagumu.

 5. sugamana saadhakamagu yagnadvaarapu abhimana deverulara ! meerandaru vimuktulagudu. mammu rakshinchutakugaanu ee yagnamuna susampannamu cheyudu.

 6. suruupa, annavardhayitri, mahati, yagnanirmaatri raatri mayiyu ushanu memu stutintumu.

 7. agni aaditya samudbhoota hotrudwayama ! meeru ubhayulu stutulayi vaayu pathamuna payaninthuru. maa yajamaanula ee yagnamunaku vicheyudu.

 8. ila saraswati mahinama deverulu sukhamulanu srushtinchavalenu. himsaasuunyulayi maa yajamaanula ee yagnamunaku vicheyudu.

 9. twashtadeva ! neevu sukhakarudavagumu. ee yagnamunaku vicheyumu. neevu poshaka roopamuna vyaaptudavu. samasta yagnamulandunu neevu mammu utkrushta roopamuna rakshimpumu.

 10. vanaspatii ! neevu e sthaanamuna devatala guptanamamulu eruguduvo aa sthaanamuna havyamunu prerepimpumu.

 11. ee havyamu agni varunulaku swaahaaroopamuna samarpinchuchunnamu. indramaruttulaku swaahaaroopamuna samarpinchuchunnamu.

   aarava suuktamu 

  rushi - vasushruthudu, devata - agni, chhandassu - pankti 

 1. agni nivaasapradudu. ellaraku gruhamuvale aashraya bhoothudu govulu, sheeghragaami ashwamu. havyamulu andinchu yajamaanulu agnini prasannuni cheyuduru. atti agnini memu stutintumu.

 agney stotala koru annamu samupaarjinchumu. "isham stotrubhya aabhara"

 2. agni nivaasapradaroopamuna stutudagunu. atanivaddaku homardhamu govulu, sheeghragaamulagu ashwamulu, satkulotpanna medhaavulu samagatulaguduru. "isham stotrubhya aabhara" stotalaku annamu samupaarjinchumu.